Imtella' Ottubru 27, 2021 - Aġġornata 27 Ta' Ottubru, 2021 3:19pm Is-saċerdot ta' 40 sena li ammetta li kien xtara droga bil-flus tal-offerti qed jitlob li jintbagħat sa 3 snin u 8 xhur ħabs. Dun Francesco Spagnesi, li kien iservi fil-parroċċa ta' Prato, kien ġie akkużat bi traffikar u importazzjoni ta' kokaina u tad-droga magħrufa bħala Gbl. Mill-istħarriġ tal-Pulizija Taljana rriżulta li d-droga kienet tintuża f'festini kkaratterizzati minn attivitajiet sesswali. Dun Spagnesi ammetta li d-droga ġegħlitu jittradixxi lill-parruċċani u ddeskriva dak li għamel bħala tal-mistħija. "Se nrodd il-flus li ħadt lill-Knisja u lill-parruċċani. Kulħadd se jieħu flusu lura. Se nbigħ dak li għandi inkluż id-dar fuq muntanja. Nitlob skuża lil kulħadd", kien qal. L-Avukat Ġenerali qed jaqbel mal-piena madankollu issa jrid ikun l-imħallef li jaqbel dwar il-piena. L-akkuża li s-saċerdot għadda marda trasmessa sesswalment lil raġel waqt relazzjoni miegħu waqgħet wara li ma rriżultax li r-raġel kien pożittiv għall-HIV.